《灯市》
明代·李学一

上元佳节春初转，灯市喧腾汉苑东。妙手谁能齐镂碧，巧思何处竞雕红。

金龟彩凤风前见，蕊阙珠楼日下逢。白昼星辰惊错落，锦城笙鼓正冲融。

九衢宝马香尘扰，十里珠帘丽色同。共说三阳开泰运，家家士女乐年丰。

作者简介：李学一，字万卿，号文轩。归善（今广东惠阳）人。明世宗嘉靖三十七年（一五五八）举人，明穆宗隆庆二年（一五六八）进士，选庶吉士。散馆，授刑科给事中。历任湖广参议、贵州提学副使。清温汝能《粤东诗海》卷三四、吴道镕《广东文徵作者考》卷四有传。李学一诗，以张友仁一九四八年手抄本《文轩公集》为底本。